


Dolgozat az iskoláról 


I. rész 


1973-ban éppen egy hatalmas nemzeti felbuzdulás közepette kerültem szorosabb kapcso- 
latba a közoktatással. Akadémikusoktól a gondolkodó és alkotó pedagógusokig külön- 
böző szakterületek krémje gyűlt össze egy akadémiai bizottságban, hogy megváltsa a köz- 
oktatás jócskán megváltásra szoruló ügyét. Ezt a hatalmas szellemi kapacitást az oktatás- 
ügyi szakigazgatás segélykiáltása hozta össze, mivel az 1972-es elemző és joggal bíráló 
párthatározat után látta, hogy önerejéből nem képes a megváltás csodatételére. 

A tudós megváltók őszinte hittel — és jelképes honoráriumokkal — vágtak neki a mun- 
kának. Ennyi felelősségtudat, lelkesedés, szakmai hozzáértés és magas tudományos cím 
láttán senki sem kételkedett abban, hogy végre meg fognak történni a magyar közoktatás- 
ban azok a gyökeres változások, amelyek idestova harmincöt éve érlelődnek. 

Mindenki tévedett. Pedig visszatekintve azokra az évekre, már az is gyanút kelthetett 
volna, hogy a felkérés csak a szükséges műveltség tartalmának kidolgozására vonatko- 
zott, és szót sem ejtett az egész közoktatási rendszer működési és szerkezeti problémáiról. 
Amikor pedig a tartalmi javaslatok — a dolgok logikája folytán — szerkezeti és működés- 
beli következtetésekhez jutottak, a légkör megfagyott. Kiderült, hogy a szakigazgatásnak 
semmi szüksége olyan tanácsokra, amelyek megvalósításához pénz kell vagy másfajta 
iskolapolitika. 

Ki hinné — a mai iskolát összehasonlítva az öt vagy tíz évvel ezelőttivel —, hogy közben 
több mint három évig egy ország legjobb szellemei munkálkodtak jobbításán? Igaz, köz- 
ben született egy ,,1978-as"-nak nevezett reform, amelyről a szűkebb szakma jól tudja, 
hogy semmit nem old meg, ám mint minden látszatintézkedés, azért sok pénzbe kerül. Ezt a 
reformot jól jellemzi az alábbi eset. 

1975-ben a reform gyakorlati kidolgozásával megbízott Országos Pedagógiai Intézet 
— udvarias gesztusként — az éppen dicsősége teljében lévő akadémiai bizottság elé terjesz- 
tette a reform óraterveit. Az akadémiai bizottság véleménye lesújtó volt: végig nem gon- 
doltnak, megalapozatlannak, rossznak tartotta az óraterveket. Az OPI-képviselő sajnál- 
kozva tárta szét karját: ők is tudják, hogy rossz, de a reformra párthatározat van és 
— határidő. 

Végül az , 1978-as" reform a köztudatba úgy ment át, mint a folyamatos korszerűsítés 
első lépcsőfoka. Pedig mindenki tudta és tudja most is, hogy a tananyagnak nevezett épí- 
tőkocka-készletet akárhogy lehet rakosgatni a reformnak nevezett társasjátékban, ettől 
még az önállóságuktól és az értelmiségi lét alapfeltételeitől megfosztott, agyonterhelt pe- 
dagógusok nem fognak hatékonyabb munkát végezni a motivációszegény tanulási szituá- 
cióban és a nagy létszámú osztályokban. 

Az ,, 1978-as" reformmal csak az folytatódott, ami a magyar közoktatást harmincöt éve 
jellemzi, és amit a magyar pedagógia harmincöt éve , nem vett észre" : számon kérik rajta 
a szocialista nevelésügyet, de az eszközöket nem bocsátják rendelkezésére az elvek megva- 
lósításához. Az eredmény egyre jobban érzékelhető : 


, Mintha minden mindegy volna nekik . . . tökéletesen evidensnek tartják, hogy világnézeti- 

politikai tárgykörben azt kell mondaniuk , amit várnak tőlük . . . Az ürgvesebbeknek már egé- 
zen jól begyakorolt mozgalmi szókincsük van." 

, Ifjúsági előadások közönségét gyakran figyelem a színházban. Évről évre elszomorítóbb él- 

mény. A fiatalok . . . mindinkább csak a legfelszínesebb ingerekre reagálnak : hangerőre, vá- 

ratlan fényhatásokra, gyors mozgásra, a kézenfekvőbb poénokra. Amint egymás után három 

bővített mondat következik, már lankad a figyelmük." 


Andor Mihály vitaindító tanulmányának befejező részét következő számunkban közöljük. 
A vita szerkesztőségi bevezetése a hátsó borítón olvasható. 


, Kedves ismerősöm rövidesen érettségizni fog a dolgozók gimnáziumában. Három éven át jó 
bizonyítványokat szerzett, de zavartalanul mondogatja, hogy tudhassa-láthassa. Három 
éven át senki se vette észre?" 

, Az egyetemekre és főiskolákra eredményesen fölvételi vizsgát tett fiatalok aránya az 
1971-es 60,81 százalékról. . . 1975-re 46,58 százalékra csökkent . . ." 

, . . .a tanulók nem képesek a térképen megmutatni évezredek óta a helyükön álló világváro- 
sokat és tízezer év óta medrükben folyó vizeket." 

, . . nyolcévi orosztanulás után sem tudnak oroszul..." 


Vég nélkül idézhetném a példákat az Élet és Irodalomból, a Népszabadságból és egyéb la- 
pokból. Közismert, hogy az általános iskolából újabb és újabb generációk kerülnek ki, 
akik nem tanultak meg olvasni a szó kulturális értelmében, de nem tanultak meg olvasni a 
szó technikai értelmében sem. Ne beszéljünk a szótagolva-nyögve olvasó ipari tanulókról, 
beszéljünk csak arról, hogy nemzetközi összehasonlító olvasásgyorsasági és olvasásmeg- 
értési vizsgálatban Magyarország — a kulturális forradalom harmadik évtizedében — min- 
den iskolafokon az utolsók között , végzett". 

Újabb és újabb generációk kerülnek ki az általános és középiskolákból, sőt újdöbat az 
egyetemekről és főiskolákról is, akik nem tudnak helyesen írni és beszélni, akiknek tör- 
ténelmi szemhatára az előző napi uzsonnáig terjed, akiknek politikai gondolkodása a jó 
és rossz küzdelmének népmesei bonyolultságában mozog, akik a szakmatanító iskolák- 
ban a szakmát sem tanulják meg, akik egyre durvábbá teszik az emberek közötti érintke- 
zési viszonyokat. . . Í 

De hogyan lehetséges ez, ha a közoktatás felszabadulás utáni történetén legelésző mun- 
kák szerint az évek során egyre csak halmozódtak az eredmények : az analfabetizmus le- 
küzdése, az általános iskola megteremtése, a középiskolai tanulás tömegessé válása, az is- 
kolahálózat bővülése, a tanerő-ellátottság javulása stb. Ha végignézünk az eredménylis- 
tán, feltűnő, hogy - az analfabetizmus kivételével — csupa mennyiségi eredményről értesü- 
lünk, minőségiről nem. Pedig éppen ez hiányzik. A minőséget persze nehéz mérni, de ép- 
pen ezért nehéz számon kérni is. Nem fejezhető ki a növekedés százalékaiban, csak olyan 
, érzékeny műszerek" mérik, mint a jobb pedagógusok, a felvételiző ifjakkal találkozó ta- 
nárok, az ifjú szakmunkásokat fogadó mesterek és az átlagosnál érzékenyebb írástudók. 
Ők ugyan évről évre kifejezik egyre szorongatóbb aggodalmukat - csak éppen a több száz 
fórumon az év 365 napjára szétszóródó aggódások nem állnak össze egyetlen segélykiál- 
tássá. 

A mennyiség és minőség szétválasztása persze még nem elég a magyarázathoz, hiszen 
az oktatási statisztikákból kivehető mennyiségi növekedés láttán már az válik érthetetlen- 
né, hogy ekkora fejlődés miért nem eredményezett minőségi javulást. A megértéshez min- 
den elemet sorra kell venni. Hátha létezik a történeti munkákban alkalmazott vizsgálati 
módnál mélyrehatóbb elemzési lehetőség, amely az érthetetlen paradoxonok helyett ma- 
gyarázatokat nyújt. 


Az analfabetizmus megszüntetése 


Ahhoz, hogy az analfabetizmus csökkenése terén elért eredményeket értékelni lehessen, 
tudni kell, mekkora volt a feladat. Az erre vonatkozó adatok elég hézagosak, és még ezek 
a hézagos adatok is elég sokféle megközelítésben állnak rendelkezésre, ezért nehéz az ösz- 
szehasonlítás. Annyi mégis megállapítható, hogy az az állítás, amely szerint az analfabe- 
tizmust Magyarországon 1945 után számolták fel, mítosz. A munka nagyját — mint ahogy 
Berend T. Iván bebizonyítja! — már az első világháború előtt elvégezték, a maradék na- 
gyobb részét pedig nem 1945 után, hanem a két világháború között. 

1920 és 1930 között a hatévesnél idősebb népesség között 5,674-kal csökkent az analfa- 
béták aránya : 1920 és 1941 között a 10 évesnél idősebb népesség között 7,077 volt a csök- 
kenés, és így 1941-ben a 10 évesnél idősebb népességnek már csak 677-a volt analfabéta. 

De vajon mennyi lehet az analfabéta ma? Erre — adatok híján — nem lehet válaszolni, 
legfeljebb az analfabetizmus jelenkori újratermelődéséről tehetünk óvatos becsléseket. 

Vegyük például az 1973/74-es tanévtől az 1977/78-as tanév végéig terjedő öt évet. Ez- 
alatt az öt év alatt az egyes évjáratokból a tankötelesek 3,87/4-át nem iskolázták be, se álta- 
lános iskolába, se gyógypedagógiai intézetbe. Hogy mi történt velük a következő évek- 
ben, ezt nem lehet tudni, a 3.84 minden évben megjelenik, így feltehetően ennyivel szapo- 
rodik évente az analfabéták száma. 

Ezenkívül évente a megfelelő évjáratok 9,2/-a 16 éves koráig sem végezte el a nyolc ál- 
talánost, és mivel tizenhat évesen kikerül a tankötelezettség alól, feltehetően nem is fogja. 
Nem lehet pontosan tudni, hogy a 9,25-ból mennyien szaporítják az analfabéták számát, 
de hogy a funkcionális analfabéták, az írni-olvasni elfelejtők, a csak nevüket leírni tudók 
közülük kerülnek ki, az biztos. Ha csak 2/-ot számítunk belőlük az analfabetizmus gya- 
rapítói közé, akkor az egyes évjáratokban ez alatt az öt év alatt évente 5,874 analfabéta 
termelődött újra. 

Ezt a számítást az analfabetizmus becslésére természetesen csak fenntartásokkal lehet 
elfogadni. Igazából csak arra jó, hogy felhívja a figyelmet: hiányoznak a nyilvánosság 
számára hozzáférhető összehasonlítható adatsorok. 


Az általános iskola megteremtése 


1945-ben rendeleti úton létrehozták az általános iskolát. A nyolc osztályos általános isko- 
la elrendelése kétségkívül érdem, de azért nem lehet figyelmen kívül hagyni, hogy egy 
olyan általános gazdasági fejlődés szükségletei kényszerítették ki, amelyek függetlenek az 
ország politikai berendezkedésétől. Erre nézve elegendő bizonyíték a gazdaságilag fejlet- 
tebb országok példája : ezekben már korábban bekövetkezett a kötelező általános oktatás 
14 éves korig való kiterjesztése, sőt — mivel most is fejlettebbek — a gyakorlatban jelenleg 
is előbbre tartanak. De valójában Magyarországon sem 1945 hozta meg ezt a fejleményt, 
alapjaiban benne volt ez már az 1940-es XX. törvénycikkben, Az iskolázási kötelezettség- 
ről, és a nyolcosztályos népiskoláról szólóban. A törvény nyolcévi kötelező, mindennapos 
oktatást rendelt el az alsó (1-4. osztályig) és felső (5-8. osztályig) tagozatra bontott nyolc- 
osztályos népiskolában. 

Ez a népiskola természetesen nem azonos az egységes általános iskolával, hiszen mellet- 
te megmaradt volna a gimnázium és a polgári iskola. Sőt eleve kevesebbet is akartak : vé- 
gig osztálytanítást terveztek, tehát osztatlan tanítást a felső tagozatban is; a felsőtagoza- 
tosok tanéve a mezőgazdasági munkákhoz alkalmazkodott volna, csak ősztől tavaszig 
jártak volna iskolába. Mindezek ellenére a XX. tc. jelzi, hogy mi az, amit az általános fej- 
lődés kikényszerített. 

A törvényt a háború miatt el sem kezdték végrehajtani, ám eleve nem tervezték a köte- 
lező nyolcosztályos népiskola egy csapásra való bevezetését. A későbbiek szempontjából 
kizárólag az előterjesztés erre vonatkozó passzusa érdemel figyelmet : 

, A törvényhozás elé terjesztett javaslatom . . . a kérdés megoldását az államkincstár és álta- 
lában valamennyi iskolafenntartó teherbíró képességének, valamint a gazdasági érdekeknek 
figyelembevételével reálpolitikai alapon és fokozatosan keresi. Éppen a reálpolitikai szem- 
pontok teszik lehetetlenné a nyolcosztályos népiskolának egyszerre, az egész vonalon való 
bevezetését. A kérdés ily módon való megoldásának hiányoznak az anyagi feltételei, mert je- 
lenleg sem az államkincstár, sem az egyes iskolafenntartók nincsenek abban a helyzetben, 
hogy a nyolcosztályos népiskolára való áttéréssel kapcsolatban ma még kétségtelenül sok 
esetben jelentkező többletkiadást viselhessék. Javaslatom a nyolcévi kötelező mindennapi 
oktatás elyi alapján áll, s annak megvalósítását mintegy öt esztendő alatt remélem." 

Amikor a XX. tc. törvényerőre emelkedett, nemhogy háborús kárai nem voltak az or- 
szágnak, de még hadviselő fél sem volt, még a háromhatalmi egyezményhez sem csatlako- 
zott. Ezzel szemben amikor 1945-ben elrendelték az általános iskolát, a háborús veszteség 
igen nagy volt. Általános felmérésből származó részletes adatok nincsenek, csak részlet- 
képek állnak rendelkezésünkre. 

Egy 1945. március 1-i Szolnok megyei felmérés szerint a megyében egyétlen iskolaépü- 
let sem használható ; a fővárosi iskolák állapotáról kiadott 1946-os felmérés szerint a tan- 
termek 49 17-a használhatatlanná vált, a 253 iskolaépületből mindössze 6 maradt épen; 
megsemmisült 25 181 személyre való iskolapad, 24502 szemléltető kép, 4141 térkép és 


1967 szertár. Erdey-Grúz Tibor 1955-ös költségvetési beszámolója szerint a háborúban a 
tantermek 304-a teljesen elpusztult, 3094-a súlyosan megrongálódott. 

Az általános iskolai törvény tehát rosszabb kiinduló helyzetből, rövidebb idő alatt na- 
gyobb változást kívánt elérni, mint a nyolcosztályos népiskoláról szóló 1940-es törvény. 
Ma már látható, hogy azt az egységes általános iskolát, amely az 1945-ben megfogalma- 
zott célkitűzésekben megjelent, és amely , egész tevékenységével önálló, aktív, kezdemé- 
nyező, alkotó személyiségeket"? nevel, amely minden gyermekből felszínre hozza a benne 
szunnyadó képességeket, amely sokoldalúan fejleszt, és amiről az oktatástörténészek mint 
megvalósultról írnak — a mai napig sem sikerült megteremteni. 

Óhatatlanul felmerül a kérdés, miért ez a nagy sietség 1945-ben, miért nem lehetett reá- 
lisabb tervekkel indulni? És egy másik kérdés: ha a kezdeteket némi sietség jellemezte is, 
miért nem lehetett később, menet közben megfelelő színvonalon pótolni a hiányzó feltéte- 
leket? Hogyan lehetséges például az, hogy 35 év alatt nem sikerült felszámolni a váltako- 
zó tanítást, ami 1945 előtt ismeretlen fogalom volt. És nem azért volt ismeretlen, mert ke- 
vesebben jártak iskolába (az 1937—-38-as tanévben elemi népiskolába, polgáriba és a gim- 
názium alsó tagozatába éppen annyian jártak, mint az 1977-78-as tanévben általános is- 
kolába), és nem is azért, mert a szegény gyerekek cipő híján otthon maradtak (a tanterem- 
és órabeosztások elkészítésénél ezzel aligha számolhattak). Csak úgy lehetséges, hogy 
nem építették meg az általános iskola megteremtéséhez szükséges tantermeket. 

Az általánosiskola 1945-ös elrendelését komoly és szerteágazó vita előzte meg, csak ép- 
pen a vitának volt egy kis eleve eldöntött színezete. Mintha a vita demokratizmusa csak a 
szakértők megkérdezéséig terjedt volna, és nem a döntések befolyásolásáig. Ha a pártok 
oktatásügyi szakértőitől eltekintünk, akiknél inkább pártpolitikai, mint szakmai szem- 
pontok domináltak, a szakma egésze — az Országos Köznevelési Tanácstól mint legfelső 
szakmai fórumtól a vidéki pedagógusokig — inkább ellenezte, mint támogatta a feltétel 
nélküli elrendelést. 

1946. március 15-i számában a Köznevelés ilyen véleményeket közöl: 

, Az első nagy hiba, hogy előkészítését, tervezetét homály fedte, úgyhogy. . . az érdekelt is- 
kolák nem tudtak felkészülni sem lelkileg, sem szervezetileg a változáshoz. Mi pontosan 
augusztus 31-én kaptuk meg a Köznevelést, akkor olvastuk a rendeletet. Ott álltunk tájéko- 
zatlanul: Mit tegyünk?" 

, Új iskolát könnyű felállítani papíron, új elnevezést is adhatnak neki, de lényegében marad 
minden a régiben. . . Az általános iskola nem a magyar iskolarendszer reformja — hanem a 
népiskola nyolc osztálya új köntösben." 

Az első befejezett tanév után, 1946. november elsején a Köznevelésben megjelent egy 
hosszú cikk: , Nevelők az általános iskoláról : 

, A legnagyobb hiba a rettenetes presszió, amellyel az új iskolafajtát a közönségre ráerőlte- 
tik... Még akkor is meg kell szervezni, ha a tárgyi és személyi feltételek hiányoznak." 
És egy összefoglaló jellegű rész a cikkből : 

, Szinte ugyanazokkal a szavakkal hívja fel a figyelmünket a hozzászólók egész sora arra, 
hogy a háború kegyetlen lelki és fizikai pusztításai után még a népiskolai keretekben is csak 
hosszú évek megfeszített munkájával lehetett volna a háború előtti színvonalat elérni." 
Vannak persze pozitív hozzászólók is: 

, Az általános iskola olyan, mint a forró nemes bor... Nemes anyaga az alapelv : minden 
dolgozó embert egyenlő alapműveltséggel akar ellátni." 

Már ekkor megindult egy később kiteljesedő folyamat : a bíráló megjegyzések jóindula- 
tú elnézésben részesültek. Érveik ugyan igazak, jóindulatukat senki nem vonja kétségbe, 
de jó tudni, hogy objektíve egy platformra kerülnek a demokrácia ellenségeivel : azok sem 
akarják az általános iskolát. Sőt — ez már a következő lépés — az ellenség nemegyszer a jó- 
indulatú bírálat köntösébe öltözteti ártó szándékát. Jó lesz hát vigyázni! 

A folyamat az MDP 1950. márciusi közoktatási határozatában teljesedik ki. Ebben 
már a közoktatás területén lévő ellenség leleplezéséről és ártalmatlanná tételéről van szó. 
De nem mellékesen, hanem a közoktatás előtt álló feladatok megvalósításának legfonto- 
sabb feltételeként. Addigra persze már sikerült elhallgattatni a , szakmát" : megszüntették 
a kísérleteket, lehetetlenné tették a pedagógiával foglalkozó kutatóintézetet, és a Közneve- 
lés sem közölt már , ellenséges" véleményeket, a szovjet pedagógia fióklapjává vált. 

Látható tehát, hogy az általános iskola bevezetése körül érdemi viták folytak. Nemcsak 
siettetők voltak, hanem olyanok is, akik féltették a színvonalat a sietségtől. Sajnos az ő 
— szakértelemre, pedagógiai tapasztalatokra alapozott — hangjuk bizonyult a leggyen- 
gébbnek a koalíciós idők pártharcoktól hangos színpadán. 

Nem lehet azonban kétségbe vonni a siettetők jószándékát, sőt igazát sem. Érthető mó- 
don elviselhetetlen volt számukra az a gondolat, hogy azonos korú gyerekek továbbra is 
az igen különböző színvonalú, más-más életesélyt adó népiskolákba, polgári iskolákba és 
gimnáziumba sorolódjanak be. Úgy gondolták, hogy formájában rögtön szakítani kell az 
osztályszempontok szerint differenciáló iskolarendszerrel, és ezt az új formát kell majd 
megtölteni tartalommal. Ehhez a későbbre tervezendő folyamathoz persze minimális fel- 
tételként arra is szükség lett volna, hogy a kritikát ne hallgattassák el, és a jogos siettetés 
ne változzon át elvtelen apológiává. 

Nem a terv hibája, hogy az új forma mögött továbbra is megmaradt az azonos korú 
gyerekek különböző színvonalú, más-más életesélyt adó iskolákba való besorolódása. 
Annak, ami az általános iskola bevezetése óta történt, nem kellett volna szükségszerűen 
így történnie. Ez azonban átvezet a második kérdéshez: miért nem lehetett később, menet 
közben pótolni a hiányzó feltételeket ? 

A rendszeres újságolvasók, sőt még a statisztikát olvasók számára is merészenk tűnhet 
az a kijelentés, hogy azáltalános iskolában a mai napig nem történt meg a hiányzó feltéte- 
lek pótlása. A statisztikákban? hatalmas fejlődés tükröződik. Csak néhány példa : 

— az osztálytermek száma 1945 és 1977 között majdnem megduplázódott; 

— az egy tanulócsoportra jutó tanulók átlagos száma megfeleződött; 

— a tanerők száma megháromszorozódott; 

— és az egy tanerőre jutó tanulók átlagos száma 1977-ben csak 35/-a az 1945-ösnek. 

Ennek a számszerű fejlődésnek — minthogy a felsoroltak többsége intenzitásmutató — a 
minőségben 1s meg kellene jelennie. De mivel a mindennapok tapasztalatában minőségi 
fejlődés nem mutatkozik, kétségeink támadhatnak : a statisztika valóban hűen tükrözi-e 
az oktatás mai helyzetét, illetőleg fejlődését. 





A tanításhoz tanterem kell 


Vegyük például az általános iskolai tantermek esetét! Igaz ugyan, hogy 1945 és 1977 kö- 
zött számuk megduplázódott, de 1950 óta az is tudható, hogy nem minden tanterem meg- 
felelő, léteznek szükségtantermek is. Az évente megjelenő oktatási statisztika 1950 óta 
közli ezt az adatot. 

Az 1. számú táblázatból látható, hogy 1974-ben, amikor az 50 m2-nél kisebb alapterüle- 
tű osztálytermek is szerepeltek a kimutatásban, az összes tanterem negyedrésze szükség- 
jellegűnek bizonyult. A helyzet azóta sem változott gyökeresen, csak az 50 m?-nél kisebb 
alapterületű termek számbavétele maradt el. Mindez azt jelenti, hogy az általános iskolai 
tantermek körülbelül negyedrésze még a szakigazgatás saját mércéivel mérve sem megfe- 
lelő. 


7. táblázat. Szükségtantermek az összes tanterem százalékában 


Tanév Szükségjellegű osztálytermek Tanév Szükségjellegű osztálytermek 
százaléka : százaléka 

1950-—51 8,1 1964-—65 17,0 
1951-—52 8,3 1965—66 169 
1952—53 8,6 1966—67 159 
1953-—54 8,6 1967-—68 157 
1954-55 8,7 1968—69 15,7 
1955-56 84 1969—70 14,7 
1956—57 9,6 1970—71 99 
1957-58 8,6 1971—72 9,1 
1958-59 88 1972—73 93 
1959--60 79 1973—74 10,4 
1960-61 104 1974—75 259" 
1961-—62 10,1 1975—76 11,0 
1962-63 11,4 1976—77 10,2 
1963-—64 1778 1977—78 9.8 


"Az 50 m2-nél kisebb alapterületű osztálytermek számával együtt. 


Igazán meglepő eredményt azonban akkor kapunk, ha megpróbáljuk rekonstruálni az 
1945 előtti tanteremszámot, és ezt összevetjük a jelenlegivel. Ha igaz a minisztériumi sta- 
tisztikának az az adata, hogy az 1945-—46-os tanévben a 6 és 14 éves kor közöttiek által 
használt osztálytermek száma 17 442 volt, és igaz az, hogy a háborúban az osztálytermek 
3097-a teljesen megsemmisült, 30974-a pedig súlyosan megrongálódott, akkor ebből a kö- 
vetkező adódik : a 17 442 tanterem az 1945 előtti tanteremszám 407-a. Így az 1945 előtti 
tanteremszám : 43605. 

Az 1977-78-as tanévben 33 307 általános iskolai osztályterem működött. 

Ismerve az elemi oktatás háború előtti helyzetét, biztosra vehető, hogy a 43 605 osztály- 
teremből igen sok volt olyan, ami ma szükségjellegűnek minősülne, de még így is hihetet- 
lennek tűnik a szám, hiszen az elmúlt 35 év alatt a szemünk láttára rengeteg új iskola 
épült. Tudjuk persze, hogy a szemünk csal: a statisztikából biztosabb következtetések 
vonhatók le, mint a világ általunk látott kis darabjában tapasztaltakból. Ha összegezzük 
a tanteremszám növekedését és fogyását, akkor a következő adatsort kapjuk : 


1945 és 1950 között 7281-gyel nőtt a tanteremszám 
1950 és 1955 között 2182-vel nőtt a tanteremszám 
1955 és 1960 között 3250-nel nőtt a tanteremszám 
1960 és 1965 között 1556-tal nőtt a tanteremszám 

1965 és 1970 között 191-gyel csökkent a tanteremszám 
1970 és 1975 között 985-tel nőtt a tanteremszám 


A statisztikából nem derül ki, hogy a tantermek számának növekedése új iskola építésé- 
nek vagy régi rendbehozatalának eredménye-e. Viszont egy eléggé megalapozható feltéte- 

lezéssel élhetünk: a növekménynek körülbelül a fele felújításból, nem pedig építésből 
származik, tehát megvolt már 1945 előtt is. 

A fenti adatsorról leolvasható, hogy az 1945 és 1975 között eltelt 30 év alatt 15 063-mal 
szaporodott a tantermek száma. Ebből 728! darab az 1945 és 1950 közötti öt évre esik, 
7782 darab pedig az 1950 és 1975 közötti huszonöt évre. 

Az 1945 és 1950 közötti öt év — tudjuk a gazdaságtörténetből — a helyreállítás ideje volt. 
(A Köznevelésben is főleg rendbe hozott iskolákról és tantermekről lehet olvasni, újonnan 
épültekről alig.) A porig rombolt ország öt év alatt aligha lehetett képes annyi új tanter- 
met építeni, mint a valamennyire talpra állított ország huszonöt év alatt. 

A háborus pusztítás és a kevés iskolaépítés láttán már nem annyira abszurd az 1977-es 
és a háború előtti tanteremszám összehasonlítása, de kissé még mindig nehéz elhinni. 
Csakhogy az alapoktatásnak volt még egy veszteségforrása. Erről nem találhatók statisz- 
tikai kimutatások, legfeljebb az oktatásügy néhány , öregjének" szóbeli információi áll- 
nak rendelkezésre. A háború után sok olyan tanterem került át a középfokú vagy felsőok- 
tatáshoz, amelyben korábban a 6 és 14 éves kor közöttiek tanultak. Ennek egyik legegy- 
szerűbb esete volt az, amikor a korábbi gimnáziumokból egyszerűen kitették a 10-14 éves 
korúakat. De cseréltek gazdát egész iskolaépületek is. Mindezek fényében már nem tűnik 
paradoxonnak, hogy miközben a statisztikai mutatók hatalmas javulást regisztrálnak, a 
mindennapok tapasztalatai ezt cáfolni látszanak. 

A helyzet várhatóan tovább fog romlani. Körülbelül 1979-ben kezdték az iskolát a 
, Ratkó-unokák" (a Ratkó-gyerekek gyerekei), akiknek születési arányszámát a gyermek- 
gondozási segély még felerősítette. 1979 szeptemberében 163 ezer elsős kezdte az iskolát, 
1980-ban 194 ezer, és 1981-ben több mint 200 ezret várnak. Aztán majd megérkeznek az 
iskolába az abortusztilalommal kombinált népesedéspolitikai határozat , gyerekei". A de- 
mográfiai hullám csúcsán legalább negyedmillióval több általános iskolai tanulóval szá- 
molnak. 

Az állam arról már szemmel láthatóan lemondott, hogy a tanulólétszám várható növe- 
kedése mellett is a kellő színvonalúra fejlessze az általános iskolai tanulás feltételeit, de 
még arról is, hogy legalább a szinten tartást biztosítsa. A KNEB 1979-es vizsgálata szerint 
a szükségtantermek aránya megint 107 az általános iskolák építése a tervek szerint sem 
teljesült. Továbbra sem a kellő számú tanterem építése lesz a megoldás, hanem a toldoz- 
gatás-foldozgatás : a körzethatárok módosítása, ami sok-sok utazást jelent majd ; a helyi- 
ségek jobb kihasználása, ami a gyakorlat nyelvére lefordítva nem jelent mást, mint a két 
és újaibban három műszakos oktatás kiterjesztését. 

Tudnunk kell azonban, hogy a tantermek száma csak közvetett módon ad hírt az isko- 
lák zsúfoltságáról. Ehhez még a következő adat kellene : átlagosan mennyi az egy tanuló- 
ra jutó osztálytermi terület? Erre nézve 35 év bőséges statisztikai anyagában semmiféle 
adat nincs, sőt még ki sem lehet számítani, mert nincs adat az osztálytermek össznégyzet- 
méterére sem. 

Az osztálytermek zsúfoltságát azonban nemcsak a négyzetméter alapján lehet megkö- 
zelíteni, hanem az osztálylétszám felől is. Az átlagos osztálylétszám a statisztika szerint 
1945 és 1977 között felére csökkent, 53,1-ről 26,3-re. Ez a globális adat azonban nem so- 
az a célja, hogy , egész tevékenységével önálló, aktív, kezdeményező, alkotó személyisége- 
ket" neveljen, hogy mindenkiből felszínre hozza a benne szunnyadó képességeket, akkor 
szükség volna egy normára, a , még elviselhető", a , még tanításra alkalmas" osztálylét- 
szám normájára. Ennek fényében kellene megvizsgálni az osztálylétszámot. 

Ezt a normát nem helyettesítheti az úgynevezett bontási hatás létszám-meghatározása, 
amely rendeletileg írja elő, hogy mikor lehet egy osztályból kettőt szervezni vagy két osz- 
tályt összevonni. A bontási határ egy időszakonként változó praktikus norma, amely a 
tanteremszám és a pedagógusellátottság függvénye. 

De nehéz találni olyan normát is, amely a lélektan vagy a pedagógia alapján állna, mert 
ez is attól függ, hogy mi a célja az osztályban folyó pedagógiai munkának. Ha például az 
a célja, ami ma az eredménye : nevezetesen minél kisebb ráfordítással, a családokra minél 
többet hárítva biztosítsa a differenciált társadalmi struktúra újratermeléséhez szükséges sze- 


12 





lekciót úgy, hogy azért a szelekcióban a sor végére kerülők is rendelkezzenek a társadalom 
zökkenőmentes működéséhez szükséges minimummal — akkor ezt egy magasabb osztálylét- 
szám gazdaságosabban biztosítja, mint egy alacsonyabb. Ha viszont az a célja, ami a kü- 
lönböző hivatalos dokumentumokban és tudományos munkákban megfogalmazódik, ak- 
kor ezt az alacsonyabb létszám hatékonyabban biztosíthatja, mint a magasabb. 

A hiányzó norma tudományos megalapozására nem vállalkozhatom. Ám egyfajta ,ta- 
pasztalati " normát azért alkalmazhatok, amikor megpróbálok képet adni a létszámviszo- 
nyokról. A tapasztalati norma pedagógusok véleményén alapul. Kritikusabb szellemű pe- 
dagógusok szerint húszas osztálylétszám fölött nem képzelhető el az a fajta személyhez 
szóló, csoportmunkával dolgozó, gondolkodtató és a gondolkodáshoz időt hagyó peda- 
gógia, amely az önálló, aktív, alkotó személyiség létrehozásának és a képességek felszínre 
hozásának didaktikai feltétele. Ezzel nem mindenki ért egyet, azt azonban a legkevésbé 
kritikus szellemű pedagógusok sem tagadják, hogy harmincas osztálylétszám fölött már 
végképp lehetetlen a fenti célkitűzés elérése. Ezért mindkét normára — a húszasra és a har- 
mincasra is — el fogom végezni a szükséges számításokat. 

Az átlagos osztálylétszám országos adata semmit nem mond arról, hogy hány gyerek 
tanul olyan osztályban, amelynek létszáma a taníthatóság határán túl van. Statisztikai 
adat erre nézve nincs. Hozzávetőlegesen mégis meg lehet mondani, mert az évente megje- 
lenő adatgyűjteményben van egy olyan táblázat, amely létszámkategóriánként közli a ta- 
nulócsoportok számát. Ha például 21—30 fős osztály van 100 darab, ebből ki lehet számí- 
tani, hogy minimálisan hány gyerek jár 21—30 fős osztályba : 21 x 100 — 2100. Ennél felte- 
hetően többen járnak ilyen létszámú osztályba, mert kicsi a valószínűsége, hogy mind a 
száz osztály 21 fős, biztos van közöttük 22, 23, 24 stb. fős osztály is. De mivel a táblázat 
semmit nem mond az egyes kategóriákon belüli eloszlásról, csak a minimummal lehet úgy 
számolni, hogy az matematikailag elfogadható legyen. Ha már tudjuk, hogy minimálisan 
hány gyerek jár taníthatatlan létszámú osztályba, akkor azt is ki lehet számítani, hogy ez 
az összes általános iskolai tanuló hány százaléka. 

Ha a 20-as normával számolok, akkor látható (a 2. számú táblázaton), hogy az egész 
időszakra nagyjából a stagnálás a jellemző : az összes általános iskolásnak körülbelül há- 
romnegyed része tanult olyan körülmények között, amelyben nem lehet realizálni az isko- 
larendszerrel szemben támasztott szocialista követelményeket. De még ha az engedéke- 
nyebb 30-as normával számolok, az összes általános iskolásnak akkor is körülbelül egy- 
harmada tanult ilyen körülmények között. És a valóságos helyzet ennél rosszabb, hiszen a 
létszámkategóriák alsó határával számoltam. 


2. táblázat arról, hogy az általános iskolai tanulók hány százaléka járt olyan osztályba, amelynek 
létszáma a taníthatóság határán túl volt 


Tanév 20-as normával 30-as Tanév 20-as normával 30-as 

számolva normával Í számolva normával 

számolva számolva 

1955-56 70,5 kz 1967-—68 699 § 
1956-—57 70,6 ke 1968-—69 819 503 
1957-58 696 ": 1969—70 798 41,5 
1958-59 69,6 p 1970—-71 788 350 
1959-60 69,5 gi 1971—72 764 293 
1960-61 824 61,1 1972—73 745 260 
1961-—62 719 Tr 1973—74 73,5 244 
1962-63 71,8 - 1974—75 739 253 
1963-—64 714 6; 1975—76 74,7 27At 
1964-—65 713 7. 1976—77 758 30,2 
1965-66 70,8 ja 1977-78 764 31,6 
1966-67 706 jö 


" Az illető év táblázatában 30-nál nincs kategóriahatár, így a harmincas normára a számítást nem 
lehetett elvégezni. 

A tanításhoz pedagógus is kell 


Az eddigiekben olyasmiről volt szó, amit tárgyi feltételként emlegetnek, holott ennél is 
fontosabbak az úgynevezett személyi feltételek. Ha ismét csak a statisztikai adatokat néz- 
zük, akkor egyértelmű javulás mutatkozik az egy tanerőre jutó tanulók átlagos számá- 
ban. Ez a mutató 1948 és 1977 között a felére csökkent. 

De ha így van, akkor felvetődik a kérdés, miért látszanak ma is elviselhetetlennek a lét- 
számviszonyok ? Két magyarázat lehetséges : (1) valójában nem történt ekkora javulás ; 
(2) az adat nem azt fejezi ki, amire mindenki első pillanatban gondol. 

Nézzük az első magyarázatot! Az egy tanerőre jutó tanulók átlagos számát két adatból 
számítják ki: a tanulólétszámot osztják a pedagóguslétszámmal. Ám ez a számítási mód 
nem veszi — nem is veheti — figyelembe, hogy a primer adatok mögött burkolt romlási ten- 
denciák húzódnak meg. 

Az egyik : a pedagóguslétszám növekedésébe beleértendő a képesítés nélküli pedagógu- 
sok számának növekedése is. A képesítés nélküli pedagógusok száma és aránya az 
1964—65-ös tanévig rohamosan nőtt, az összes általános iskolai pedagógus 9,77/-át tette 
ki, 6026 főt. Ezután 1968-69-ig csökkent, majd újból nőni kezdett, végül beállt egy stabil 
T/a körüli arányra, ami körülbelül 5000 főt jelent. Bár ez a jelenség egyértelmű minőségi 
romlást jelent, mértéke nem akkora, hogy döntően befolyásolhassa a helyzetet. 

A másik burkolt tendencia már jelentősebb hatásokat eredményezhet: igaz, hogy 
1948-ban és 1977-ben közel azonos volt a tanulólétszám, de közel sem azonos abból a 
szempontból, hogy a tanulók mennyi elfoglaltságot adtak a pedagógusoknak. Az azonos 
tanulólétszám mögött nagymértékben növekvő munkamennyiség húzódik meg, ugyanis 
bővült az iskolai , szolgáltatások" köre és volumene. 

1. 1948-ban csak 18704 napközis volt; 1977-ben 375437; 

2. 1952-ben 10483 tanulószobás volt; 1977-ben 30920; 

3. 1948-ban nem voltak egésznapos osztályok ; 1977-ben 22399 tanuló járt ilyenbe; 

4. 1948-ban nem volt nyári napközis tábor ; 1977-ben 41 106 tanuló vette igénybe ezt a 
szolgáltatást. 

Az pedig nyilvánvaló, hogy a különböző szolgáltatásokat igénybe vevő tanulók — a 
nyári napközis tábort most nem számítom ide — kétszer számítandók bele a tanulólét- 
számba. Ha például a minisztériumi statisztika szerint az 1977-78-as tanév tanulólétszá- 
ma 1 090 062 volt, vagyis ennyi gyerek vett részt a tanterv szerinti anyag elsajátításában a 
tanórákon, akkor ehhez még egyszer hozzá kell számítani azokat, akik a tanítás fél napja 
után a nap másik felére is ott maradtak az iskolában. Ha ennek figyelembevételével szá- 
moljuk ki az egy tanerőre jutó tanulók átlagos számát, akkor a hivatalos statisztikától el- 
térő adatokat kapunk : 


3. táblázat. Az egy tanerőre jutó tanulók átlagos száma 


A minisztériumi hivatalos A napközi, a tanulószoba 
statisztika szerint és az egésznapos osztályok 
beszámításával képzett korrigált adat 


1948—49 337 342 
1950—51 349 35,2 
1955-56 244 254 
1960-61 243 vé alka 
1965—66 22,7 259 
1966—67 222 254 
1967-—68 213 247 
1968-69 20,2 234 
1969-70 187 222 
1970-71 17,7 213 
1971-—72 169 206 
1972—73 163 20,5 
1973-—74 16,0 20,5 
1974—75 158 208 
1975—76 157. 21,2 
1976—77 15,7 21,5 
1977—78 15,6 21,7 


Minél inkább közeledünk napjainkhoz, annál nagyobb a hivatalos és a korrigált adat 
közti eltérés : 1948-ban, amikor ezek a szolgáltatások még nem voltak számottevőek, az 
eltérés 0,5 fő, 1977-ben már 6,1 fő. Ezenkívül a korrigált adat érzékenyebbnek mutatko- 
zik, mert tükrözi a demográfiai változásokat is : az 1973-74-es demográfiai mélypontig ja- 
vul a helyzet, majd lassan romlani kezd. A hivatalos adat nem tükrözi ezt a tendenciát, 
egyenletes, megszakítás nélküli javulást mutat. 

Ezek az adatok közvetve arról tudósítanak, hogy mennyire emésztődik fel a pedagógus 
a munkájában, mennyi energiája marad szakmai regenerálódásra, hogy a fejlődésről ne is 
beszéljünk. Közvetlen információt az ad, ha konkrét iskolai elfoglaltságukat vesszük 
szemügyre. Köztudott a pedagógusokat terhelő sok fölösleges adminisztráció, közismer- 
tek az , elszürkülések történetei", mindenki tudja, hogy a magyartanároknak nincs idejük 
a kortárs irodalom olvasására, és még lehetne sorolni. Ezekkel a problémákkal, mivel 
időről időre nyilvánosságot kapnak, itt most nem foglalkozom. 

Az eddigiekben arról a bizonyos első magyarázatról volt szó, amely szerint valójában 
nincs akkora javulás, mint amekkora a statisztikákból látszik. A másik magyarázat, hogy 
az egy tanerőre jutó tanulók átlagos száma nem azt fejezi ki, amire az első pillanatban 
mindenki gondol. 

Mert mire gondolunk egy ilyen adat láttán? Egyrészt a kötelező óraszám csökkenésére ; 
ez azonban nem következett be számottevő mértékben. Másrészt arra, hogy ha egy peda- 
gógusra kevesebb gyerek jut, akkor egy gyerekre több szellemi és pedagógiai gondolkodás 
esik. Ez a , matematikai" okoskodás igaz az óvodára, de nem igaz az iskolára. Ha az óvo- 
dában kevesebb gyerek jut egy óvónőre, ez valóban több és intenzívebb gondoskodást, 
nevelést tesz lehetővé. De attól, hogy nő a pedagóguslétszám, még nem változik a pedagó- 
giai alaphelyzet : egy tanórára csak egy pedagógus megy be. És ma még a formális tanóra 
az iskolai élet döntő mozzanata. 

Ily módon az egy pedagógusra jutó gyerekszámot abban a valóságos szemtől szembe 
kapcsolatban, amelyben a tanítás folyik, nem fejezi ki az, ha a tanulók számát osztjuk a 
tanerők számával. Sokkal inkább az átlagos osztálylétszám fejezi ki. És ha ezt vizsgáljuk, 
akkor korántsem olyan meghökkentő ütemű a fejlődés. Az átlagos osztálylétszám 1948 és 
1977 között csak 33/-kal csökkent, nem úgy, mint az egy tanerőre jutó átlagos tanuló- 
szám, amely megfeleződött. 

Most már csak egy kérdésre kell válaszolni : hová tűnt a tanerők számának ez a fantasz- 
tikus méretű növekménye, ha egyszer az oktatás színvonalában nem érzékelhető? 

1945-től 1958-ig az általános iskolai tanerők száma körülbelül 29 000 fővel nőtt. Azt 
azonban — adatok híján -— nem lehet tudni, hogy ebből mennyi pótolta a háborús vesztesé- 
geket, következésképpen azt sem, hogy mennyi ebből a , fejlődés". Azt viszont egészen 
pontosan lehet tudni, hogy 1958-tól a létszámnövekedés zömét a napközivezetők számá- 
nak gyarapodása tette ki. 

Az alsó tagozaton tanító pedagógusok száma 1958 és 1977 között gyakorlatilag nem 
növekedett, csak ingadozott. Ugyanez elmondható a felső tagozaton tanító pedagógusok- 
ról is 1963 és 1977 között. Ezzel szemben a napközivezetők száma az 1958-as 2051 főről 
1977-re 11 171 főre emelkedett. Márpedig ez a növekedés nem az oktatás, hanem a mun- 
kaügy nyeresége volt. 

Mindenki tudja, hogy egy hivatásához méltó napköziotthonos rendszer mennyire elen- 
gedhetetlen eszköze lenne a szocialista pedagógiai célkitűzések megvalósításának. De azt 
is mindenki tudja, hogy a jelenleg napköziotthonnak nevezett gyermekmegőrző csak a 
munkaerőhelyzet által kikényszerített szükségmegoldás. 

A tanerőlétszám növekedése közel húsz éve ebbe a pedagógiai hatékonyságával nem- 
igen tündöklő szektorba áramlik. Hogy a tanerőlétszám ilyetén növelésében a pedagógiai 
szempont háttérbe szorult, és hogy kizárólag a várható, illetőleg az aktuális munkaerő- 
helyzet alapján hoztak döntéseket, ezt az alábbiakban igyekszem bizonyítani. 


4. táblázat. A napköziotthon intézményének növekedéséről 





A napközivezetők A napköziotthonos 
létszámának éves tanulók lét- 
gyarapodása számának éves 
(fő) gyarapodása 
(fő) 
az 1958/59-es és 1959/60-as tanév között 221 15 855 
az 1959/60-as és 1960/61-es tanév között 459 24983 
az 1960/61 -es és 1961/62-es tanév között 352 7 003 
az 1961/62-es és 1962/63-as tanév között 642 25509 
az 1962/63-as és 1963/64-es tanév között 585 18 851 
az 1963/64-es és 1964/65-ös tanév között 335 9 907 
az 1964/65-ös és 1965/66-os tanév között 299 6 020 
az 1965/66-os és 1966/67-es tanév között 343 6931 
az 1966/67-es és 1967/68-as tanév között 271 5879 
az 1967/68-as és 1968/69-es tanév között 265 3552 
az 1968/69-es és 1969/70-es tanév között 299 6 792 
az 1969/70-es és 1970/71-es tanév között 408 6 821 
az 1970/71-es és 1971/72-eés tanév között 308 10864 
az 1971/72-es és 1972/73-as tanév között 467 14201 
az 1972/73-as és 1973/74-es tanév között 500 23643 
az 1973/74-es és 1974/75-ös tanév között 789 29610 
az 1974/75-ös és 1975/76-os tanév között 813 32378 
az 1975/76-os és 1976/77-es tanév között 902 25 923 
az 1976/77-es és 1977/78-as tanév között 860 28694 


A 4. számú táblázatból látható, hogy a napköziotthon kiterjesztésében két olyan idő- 
szak van, amelyben a növekedés üteme felgyorsult : egyszer 1959 és 1964 között, egyszer 
pedig 1971-től kezdődően folyamatosan. 

Az első időszakban, 1959-től kezdtek beáramlani az általános iskolába a Ratkó-gyere- 

kek. A csúcs 1960-ra esett, ekkor 229 151 fő iratkozott be az első osztályba, és utána még 
két évig 200 ezer fölött volt az általános iskolát megkezdők száma. Ezáltal — ahogy magá- 
val az általános iskolával — a napköziotthonnal szemben is növekvő mennyiségi igények 
jelentkeztek. 1959-ben tehát megkezdődött a napköziotthonos kapacitás erőteljes bővíté- 
se. (Persze a , kapacitás" szó némileg félrevezető, mert ez csak olyan módon nőtt, ahogy 
például a kórházi ágyak száma : beraktak egy szobába még öt ágyat.) Amíg az 1958/59-es 
tanévet megelőző öt évben évente átlag 7600 fővel nőtt a napköziotthonos tanulók száma, 
addig az 1959/60-as tanévben a növekedés megduplázódott, 15 855 fő volt. A napközive- 
zetők számának növekedésében ez az ugrás, ki tudja miért, csak egy évvel később jelent 
meg. 

Lassan az egész demográfiai hullám bezsúfolódott az iskolába, kezdtek kisebb létszámú 
évjáratok beiratkozni. A növekedés üteme kezdett csökkenni, mind a napközivezetők, 
mind a napközis tanulók létszámában. Ez annál inkább jól jött, mert a női foglalkozta- 
tottság 1945 óta folyamatosan meglévő nehézségei mellett már megjelent a tervekben az 
új gazdasági mechanizmus mumusa is. Az új gazdasági mechanizmustól mindenki azt 
várta, hogy a termelékenység növelésével, a gazdasági racionalitás korszakának bekö- 
szöntével általában is lesznek foglalkoztatási problémák, és különösen feszített lesz a 
helyzet a munkaügy 1945 óta egyfolytában neuralgikus két pontján: a fiatalok és a nők 
foglalkoztatása terén. 

A munkaügyi tervezők ebben olyannyira biztosak voltak, hogy nemcsak a napközive- - 
zetők létszámának gyarapodása mutatja az egész időszak legkisebb adatát, de különböző 
makroszintű elhárító mechanizmusokat is létrehoztak: a gyermekgondozási segélyt, a 
munkaidő-csökkentést, és a fiatalok számára elkezdték az NDK-beli vendégmunka ösvé- 
nyét is kitaposni. (Az már csak a valóságnak a tervektől eltérő alakulásával magyarázha- 
tó, hogy az ösvény nem vált országúttá.) Ezek az intézkedések mind azonos évben, 
1967-ben születtek. 

A valóság másképp alakult, az új gazdasági mechanizmus slágere (itt most nem részle- 
tezhető okok miatt) nem a gazdasági hatékonyság növelését célzó rendelkezések közül ke- 
rült ki, hanem a kötelező állományonkénti létszámterv megszüntetése lett az. Rövid idő 
— három-négy év - alatt gyökeresen megfordult az 1945 óta jellemző munkaerőhelyzet : a 
létszámduzzasztás és a gyermekgondozási segély hatására női munkaerőben is kínzó hi- 
ány keletkezett. 

És ekkor: 

— annak ellenére, hogy a demográfiai hullám már elhagyta az általános iskolát, és 

— annak ellenére, hogy az iskolakezdő évjáratok 50-60 ezer fővel kisebbek voltak, mint 

a hatvanas évek elején, 
megkezdődött a napköziotthon kiterjesztésének második gyors növekedési időszaka. Rá- 
adásul még a Ratkó-gyerekek időszakánál is erőteljesebb fejlesztés indult meg. A hatva- 
nas évek demográfiai hulláma idején, a legerősebb évben nem produkáltak akkora növe- 
kedést a napközivezetők számában, mint amekkora 1974-től kezdve minden évben volt. 
1971-től kezdve a napközis tanulók száma évente átlag 25 ezer fővel nőtt, a napköziveze- 
tőké pedig 720 fővel; 1972-től beindult az új forma is : az egésznapos iskola. 

A rossz hatékonysággal, gyenge termelékenységgel, szervezetlenül dolgozó munkaadók 
megkapták munkaerőiket — a pedagógia pedig újabb pofonját. Mert számonkérik rajta a 
nagyüzemi gyermekmegőrző pedagógiai hatékonyságát: be kell bizonyítania, hogy az 
egésznapos iskola a szocialista oktatásügy nagyszerű vívmánya, ahol ugyan nincs ágy az 
alváshoz, játék a játszáshoz, de azért mégis . . . 

A feltételeket — mint ahogyan annyiszor eddig — most sem biztosították, ,,de aho- 
gyan. . . eddig is mindenekelőtt a pedagógusokra, hivatástudatukra, gyermekszeretetükre 
építettünk, bizonyos, hogy ezután is számíthatunk rájuk"." Nincs társadalmunknak még 
egy olyan foglalkozási csoportja, amelynek hivatástudatára annyit apelláltak volna az el- 
múlt 35 év során, mint a pedagógusokéra. Többnyire a hiányzó feltételek megteremtése 
helyett. 

A feltételek hiányát nemcsak a gyerekek, hanem a pedagógusok is megsínylik. Nincs az 
alkotómunkák között nehezebb, és nincs az alkotómunkák között rosszabb körülmények 


19 


között végzett, mint a pedagógusoké. Nehezebb bármely feltaláló, fizikus, repülőgép- 
konstruktőr, tudós munkájánál, mert több eredeti ötletre van hozzá szükség, mint egy or- . 
szágnyi akadémikus életművéhez. Eredeti ötletek kellenek a változó és soha nem ismétlő- 
dő emberi helyzetek megoldásához, a mindig változó gyermekindividuumokkal való mű- 
ködőképes kapcsolat megteremtéséhez, az átadandó ismeretanyag taníthatóvá lényegíté- 
séhez, az egyetlen kézikönyvben sem szereplő épp oda illő módszer felfedezéséhez, a han- 
gulatok megérzéséhez és felhasználásához, a megfelelő szavakra való rátaláláshoz, ami 
gyerekenként más és más lehet. És mindehhez nincs mód alapkutatásokra támaszkodni, 
évekig gondolkodni, csak percek vagy órák — néha csak másodpercek -— állnak rendelke- 
zésre. Ezek az ötletek persze nem döntik el üzemek, iparágak, országok és birodalmak: 
sorsát, , csak" gyerekemberekét. 

A munka nehézsége és a munkavégzés mostoha körülményei közötti ellentmondás fe- 
szültsége elől a normális emberi pszichikum kitér. A kitérésnek két formája lehet. Az 
egyik, hogy munkáját rutinírozza, lélektelenné teszi; nem enged a helyzetek kihívásának, 
és nem próbál rájuk ötletekkel válaszolni. Ha viszont valaki nem viseli el a munka színvo- 
nalának rontását, akkor a másik kitérési formát választja: otthagyja a pedagóguspályát. 
A feszültséget hosszabb-rövidebb ideig csak megszállottak viselik el. 

Felmerül a kérdés : melyek ennek a legnehezebb alkotómunkának a megfelelő feltéte- 
lei? A válasz egyszerű : fele annyi gyerek egy osztályban, mint jelenleg ; fele annyi kötelező 
óraszám, mint jelenleg ; és kétszer annyi fizetés, mint jelenleg, de túlóra nélkül. Sőt a túl- 
óra lehetősége nélkül. És ami ennek előfeltétele: több tanterem, több pedagógus. Akkor 
aztán jöhetnének a finomságok : tanári szabadság, pedagógiai kísérletek, tantervi refor- 
mok, egyebek. De amíg az elemi feltételek pótlása nem történik meg, addig a szocialista 
oktatásügy éppoly messze van 1945-ös célkitűzéseinek megvalósításától, mint 1945-ben. 

De miért nem pótolták a hiányzó feltételeket? Erre is egyszerű a válasz: mert nem köl- 
töttek rá eleget. 


Olcsó húsnak híg a leve 


A költségvetési adatok elég gyéren hozzáférhetők". Néhány évről lehet tudni, hogy meny- 
nyi volt az oktatás részesedése a nemzeti jövedelemből. Ám ez mondja a legkevesebbet. 
Mi van akkor, ha tudjuk, hogy ebben a tekintetben Európában vagy a világon elsők vagy 
utolsók vagyunk? Honnan tudjuk azt, hogy ez sok vagy kevés? Ugyanaz a hányad lehet 
sok, ha már megépültek a távlatilag is szükséges iskolák, és lehet kevés, ha még a jelenleg 
szükségesek sem épültek meg. 

Valamivel többet mond, ha alágazatonként vizsgáljuk meg az oktatásra fordított pénz- 
összegek nagyságát. Az oktatás összes költségvetési kiadásának átlag 70/4-át három al- 
ágazatra, az általános iskolára, a középiskolára és a felsőfokú oktatásra költik. A mara- 
dék 307 az óvoda, a nevelőotthonok, az állami gondozás, a szakmunkásképzés, a tanfo- 
lyami oktatás és egyéb oktatási formák között oszlik meg. A továbbiakban csak a 704 
belső megoszlását vizsgálom, ezt véve 100 százaléknak : 


5. táblázat. A költségvetési kiadások megoszlása három alágazat között 


Alsófokú Középiskolai Felsőfokú Összesen 
oktatás oktatás oktatás 
1950 4799 27,199 25,09 1009 
1955 51,4 23,1 25,5 100 
1960 61,6 2132 122 100 
1965 54,2 224 234 100 
1970 508 22 269 100 
1975 540 21,3 247 100 
1978 555 204 241 100 


Ez az adatsor önmagában még semmit sem mond, csak akkor értelmezhető, ha mellé 
teszünk egy másikat is : 

6. táblázat. A tanulónépesség megoszlása az oktatás három alágazata között 


1950 90,296 7,6£ 2,29 1009 
1955 86,2 10,7 3,1 100 
1960 839 13,5 2,6 100 
1965 74,6 20,6 4,8 100 
1970 Ay 222 5,1 100 
1975 69,4 239 6,7 100 


A két adatsort egymás mellett szemlélve az embernek az a gyanúja támad, hogy a kiadá- 
sok valamiféle elitképzés kialakulása felé mutatnak torzulást. Pedig a bruttó költségvetési 
kiadások adatainál még enyhíti is a torzulást az a tény, hogy az alsófokú oktatásban 
— egyszerűen az elkerülhetetlenül nagyobb iskolaszámból és tanerőlétszámból fakadóan 
— nagyobb a fenntartási összeg és a fizetések összege (még az alacsonyabb fizetések mellett 
18). 

A torzulás jobban megmutatkozik a beruházási adatokban. 1950 és 1970 között az ösz- 
szes oktatási beruházás 80,8 százalékát, 13598 millió forintot fordítottak a három emlí- 
tett alágazatra. Ez az összeg a következőképpen oszlott meg: 

általános iskola 34,6/ középiskola 23.44 felsőfokú oktatás 42.04 

Ugyanezen idő alatt a három iskolafokban együtt évi átlagban 1 672901 fő tanult, a kö- 
vetkező megoszlásban : 

általános iskolában 81,54 középiskolában 504 felsőfokú oktatásban 3,54M 

Tehát 1950 és 1970 között a , normál" iskolarendszer beruházásainak 42,074-a a tanuló- 
népesség 3,5/4-ának jutott, 23,4/4-a a tanulónépesség 15/4-ának, és 34,6/4-a a tanulóné- 
pesség 81,5/-ának. 

De nemcsak 1950 és 1970 között alakultak így az arányok, hasonló volt már a negyve- 
nes évek végén is, amikor pedig a , harc" középpontjában még az általános iskola állt. 
A hároméves terv első évére a következő volt a beruházási előirányzat" : általános iskolára 
11900 000 Ft, felsőoktatásra 16 390000 Ft. Hogy végül nem így alakult — bár a torzulás 
megmaradt — az a , valóság parancsának" tulajdonítható : ha ragaszkodnak az előirány- 
zathoz, akkor valószínűleg nem lett volna hol tanítani az általános iskolásokat. Végül ál- 
talános iskolai beruházásra 20 870000 forintot, a felsőoktatásra 17 600 000 forintot köl- 
töttek a hároméves terv első évében." (A beruházási kiadásokban természetesen nincs 
benne az, amikor meglévő iskolákat vesznek el az egyik iskolafoktól, és adnak át a másik, 
többnyire magasabb iskolafoknak.) 

Most már tulajdonképpen egyetlen megválaszolatlan kérdés maradt: miért nem költe- 
nek nálunk eleget az alapiskoláztatásra ? Mert nincs pénz? Aligha fogadható el ez a ma- 
gyarázat egy olyan társadalom esetében, amely tudatosan és központilag határozza meg 
különböző céljai fontossági sorrendjét. Mindig léteztek kiemelt célok és kiemelt beruhá- 
zások, de az oktatás soha nem volt közöttük. Pedig saját gazdaságtörténészeink munkái- 
ból is tudhatjuk, hogy sok gazdasági csoda az iskolában kezdődött. 


Andor Mihály 

